wickkiey/tamil-wikipedia-chunked huggingface dataset:
# ஜரிகை

## ஜரிகையின் தரம்

பட்டுச் சேலைகளில் பயன்படுத்தப்படும் சுத்தமான ஜரிகையின் தரமானது, 245 கிராம் ஜரிகை ஒரு மார்க் என அழைக்கப்படுகிறது. இதில் 191 கிராம் வெள்ளி (78 சதவீதம்), 51.55 கிராம் பட்டு(21 சதவீதம்), 2.45 கிராம் தங்கம் (1 சதவீதம்) இருக்கும்.
# ஜரிகை

## இவற்றையும் காண்க

- காஞ்சிப்பட்டு
- பட்டு
# ஐக்கிய மக்கள் சக்தி

**ஐக்கிய மக்கள் சக்தி** (*Samagi Jana Balawegaya*, ) என்பது இலங்கையின் ஒரு அரசியல் கூட்டணியாகும். இதன் தலைவராக எதிர்க்கட்சித் தலைவர் சஜித் பிரேமதாச உள்ளார். இந்தக் கூட்டணி 2020 நாடாளுமன்றத் தேர்த்லில் போட்டியிடுவதற்காக முக்கிய எதிர்க்கட்சியான ஐக்கிய தேசியக் கட்சியின் செயற்குழுவின் அனுமதியுடன் அமைக்கப்பட்டது. 2020 பெப்ரவரி 11 இல் இலங்கைத் தேர்தல் ஆணையம் இக்கூட்டணியை இலங்கையின் அரசியல் கட்சியாக அங்கீகரித்தது. இக்கட்சியின் பொதுச் செயலாளராக ரஞ்சித் மந்துமபண்டார அறிவிக்கப்பட்டார். ஜாதிக எல உறுமய (ஜாஎஉ), சிறீலங்கா முஸ்லிம் காங்கிரசு (இமுகா), தமிழ் முற்போக்குக் கூட்டணி (தமுகூ) ஆகியன இக்கூட்டணியின் 2020 பெப்ரவரி 12 இல் இணைந்தன.
# ஐக்கிய மக்கள் சக்தி

## கூட்டணியில் உள்ள கட்சிகள்

- ஐக்கிய தேசியக் கட்சி
- ஜாதிக எல உறுமய
- சிறீலங்கா முஸ்லிம் காங்கிரசு
- தமிழ் முற்போக்குக் கூட்டணி
- தொழிலாளர் தேசிய ஒன்றியம்
- அகில இலங்கை மக்கள் காங்கிரசு
- ஜனநாயக மக்கள் முன்னணி
# ஐக்கிய மக்கள் சக்தி

## தலைமை

| பெயர் | படிமம் | மாகாணம் | தலைமைக் காலம் | தேர்தலுக்கு முந்தைய பதவி |
| --- | --- | --- | --- | --- |
| சஜித் பிரேமதாச | தெற்கு | 2020 – | எதிர்க்கட்சித் தலைவர் | } |
# சைலபுத்ரி

**சைலபுத்ரி** (**Shailaputri), என்பதற்கு** மலைகளின் மகள் என்பது பொருளாகும். இவர், இந்து தெய்வமான துர்காவின் வெளிப்பாடாக அறியப்படுகிறார். இந்த வடிவம், நவராத்திரியின் முதல் நாளில் வணங்கப்படும் நவதுர்காவின் வடிவங்களில் ஒன்றாக உள்ளது.  
இவர், சதி, பவானி, பார்வதி அல்லது ஹேமாவதி என்றும் அழைக்கப்படுகிறார். தாய் சைலபுத்ரி என்பது அன்னை இயற்கையின் முழுமையான வடிவம் ஆகும்.
# சைலபுத்ரி

## உருவ அமைப்பு

சைலபுத்ரி தேவியின் நெற்றியில் பிறை நிலவு உள்ளது. இவரது வலது கையில் திரிசூலத்தையும் இடது கையில் தாமரை மலரையும் வைத்திருக்கிறார். இவர், நந்தி (காளை) மீது அமர்ந்து கொண்டு மலையில் சவாரி செய்பவராக காட்சியளிக்கிறார்.  
பிரம்மா, விஷ்ணு மற்றும் சிவன் ஆகியோரின் சக்தியின் உருவகமாக இருக்கும் இவர், ஒரு காளையின் மீது அமர்ந்து சவாரி செய்பவராகவும், ஒரு திரிசூலத்தையும் தாமரையையும் தன் இரு கைகளில் வைத்துக் கொண்டிருப்பவராகவும் காணப்படுகிறார். முந்தைய பிறப்பில், இவர் தக்கனின் மகள் ஆவார்.
# சைலபுத்ரி

## உடற்சக்கரத்தின் சக்தி

இவர், உடற்சக்கரத்தின் வேராக உள்ளார். தேவி, விழித்தவுடன், மேல்நோக்கி தனது பயணத்தைத் தொடங்குகிறார். நந்தி மீது அமர்ந்து முலதாரச் சக்கரத்திலிருந்து தனது முதல் பயணத்தை மேற்கொள்கிறார். இவருடைய விழித்திருக்கும் சக்தியானது, ஒவ்வொரு உயிரிலும் இருக்கும் சிவனைத் (சுயம்) தேடத் தொடங்குவது அல்லது சிவனை நோக்கி நகர்வது எனப் பொருள்படும். எனவே, நவராத்திரி பூசையில் முதல் நாள் யோகிகள் தங்கள் மனதை முலாதாரத்தில் கவனம் செலுத்துகிறார்கள். இது அவர்களின் ஆன்மீக ஒழுக்கத்தின் தொடக்க புள்ளியாகும். அவர்கள் இங்கிருந்து தங்கள் யோக சாதகத்தைத் தொடங்கினர். சைலபுத்ரி என்பது யோக தியானத்தில், சுயத்திற்குள் உணரப்பட வேண்டிய முலாதரா சக்தியாக உள்ளது. இது ஆன்மீக நிலைப்பாட்டின் முழுமையாக கருதப்படுகிறது. மேலும், பூர்ண பிரகிருதியான துர்காவின் சைலபுத்ரி அம்சத்திலிருந்து முழு உலகமும் பலம் பெறுகிறது எனச் சொல்லப்படுகிறது.
# சைலபுத்ரி

## கோயில்கள்

- இந்தியாவின் உத்தரபிரதேசம், வாரணாசி, மர்ஹியா காட், ஏ -40 / 11 இல் சைலபுத்ரி கோயில் அமைந்துள்ளது.
# தனுசிறீ சங்கர்

**தனுசிறீ சங்கர்** (*Tanushree Shankar* ) (பிறப்பு: 1956 மார்ச் 16) இந்தியாவில் சமகால நடனத்தின் முன்னணி நடனக் கலைஞர்கள் மற்றும் நடன இயக்குனர்களில் இவரும் ஒருவராவார். தற்போது இவர் இந்தியாவின் கொல்கத்தாவில் வசிக்கிறார். 1970கள் மற்றும் 1980களில் ஆனந்த சங்கர் நிகழ்த்து கலைகளுக்கான முன்னணி நடனக் கலைஞராக இவர் புகழ் பெற்றவராவார். இவர் ஒரு நடிகையாக, ஆகூன் (1988), துய் ப்ரிதிபி (1980) மற்றும் எக்தி தாரர் கொன்ஜே: பியாண்ட் தி ஸ்டார்ஸ் (2010) ஆகிய திரைப்படங்களுக்காக நன்கு அறியப்பட்டவர். நடனத்தைத் தவிர தனுசிறீ சங்கர் பெங்காலி திரைப்படங்கள் மற்றும் தொலைக்காட்சிகளில் ஒரு நடிகையாக நன்கு அறியப்பட்டவர். சிறந்த பிராந்திய திரைப்படத்திற்கான தேசிய விருதினை பெற்றுள்ளார். தி நேம்சேக் போன்ற பல்வேறுத் திரைப்படங்களிலும் நடித்துள்ளார்.
# தனுசிறீ சங்கர்

## பயிற்சி

இந்தியா கலாச்சார மையத்தில் பல ஆசிரியர்களின் கீழ் பாரம்பரிய நடனத்தில் பயிற்சி பெற்றார். குரு கியான் பிரகாஷிடமிருந்து பரதநாட்டியம், பி.ராகவனின் கீழ் கதகளி, தருண் சிங்கிடமிருந்து மணிப்பூரி நடனம் ஆகியவற்றைக் கற்றுக்கொண்டார்.
# தனுசிறீ சங்கர்

## பரம்பரை

தனுசிறீ சங்கர் இப்போது இந்தியாவில் சமகால நடன வடிவங்களின் நடன நிறுவனமான "தனுசிறீ சங்கர் நடன நிறுவன"த்தை வழிநடத்துகிறார். நவீன மேற்கத்திய பாலே வெளிப்பாடுகளுடன் பாரம்பரிய இந்திய நடனங்களை இணைத்து நிகழ்ச்சிகளை நிகழ்த்துவதன் மூலம் இவர் தனது சொந்த பரம்பரையை உருவாக்கியுள்ளார். இந்தியாவின் நாட்டுப்புற மற்றும் பிராந்திய நடன வடிவங்களால் ஈர்க்கப்பட்ட இவர் தனது பரம்பரையை உருவாக்கினார். " தாங்-தா " ( மணிப்புரி வாள் நடனம் ) போன்ற செல்வாக்குமிக்க உள்ளூர் இந்திய மரபுகளிலிருந்து இவர் வெகுவாக ஈர்க்கப்பட்டுள்ளார்.
# தனுசிறீ சங்கர்

## நிகழ்ச்சி

இவர் தனது குழுவுடன் உலகம் முழுவதும் பல இடங்களுக்கும் விரிவாக பயணம் செய்து வருகிறார். இவரது கடைசி குறிப்பிடத்தக்க தயாரிப்புகளில் *உத்தரண்* (ஆன்மாவின் *மேம்பாடு* ) மற்றும் *சிரந்தன்* (நித்தியம்) ஆகியவை இரவீந்திரநாத் தாகூரின் இசையை அடிப்படையாகக் கொண்டவை.  
புகழ் பெற்ற நடன நடனக் கலைஞரான் உதய் சங்கரின் நடன நுட்பத்தையும், குழு நடனக் கலைகளின் பாணியையும் பயிற்றுவித்து வருகிறார். சோவியத் நாடு (1998), ஆசிய விளையாட்டுப் போட்டிகள் (1982) மற்றும் இந்திய அரசு ஏற்பாடு செய்த தேசிய நாட்டுப்புற நடன விழா போன்ற போன்ற மதிப்புமிக்க நிகழ்வுகளில் இவர் தனது படைப்புகளை வழங்கியுள்ளார். இவர் நன்கு அறியப்பட்ட சர்வதேச நடன நிறுவனங்களுடன் இணைந்து நிகழ்ச்சிகளை வழங்கியுள்ளார். மேலும் தனது தயாரிப்புகளுடன் உலகம் முழுவதும் பயணம் செய்தார். தனுசிறீ சங்கரின் நடனப் பணிகளுக்கான பெரும்பாலான இசையை இவரது மறைந்த கணவர் ஆனந்த சங்கர் இசையமைத்தார். தற்போது, தனுசிறீ கொல்கத்தாவில் உள்ள தனது சொந்த நிறுவனமான தனுசிறீ சங்கர் நடன நிறுவனத்தில் இளம் நடனக் கலைஞர்களுக்கும் நடன இயக்குனர்களுக்கும் பயிற்சி அளிக்கிறார். அமெரிக்காவில் உள்ள மார்த்தா கிரஹாம் ஸ்கூல் ஆஃப் காண்டெம்பரரி டான்ஸ் மற்றும் ஆல்வின் அய்லி அமெரிக்கன் நடன மையத்தில் வகுப்புகளை நடத்தியுள்ளார்.
# தனுசிறீ சங்கர்

## குடும்பம்

தனுசிறீ சங்கர் 1956 மார்ச் 16, அன்று இந்தியாவின் மேற்கு வங்காளத்தின் கொல்கத்தாவில் பிறந்தார். இவரது கணவர், மறைந்த ஆனந்த சங்கர், உலகளவில் புகழ்பெற்ற இசை அமைப்பாளராக இருந்தார். இவர் இணைவு இசையில் பரிசோதனை செய்தார். இவர் நடனக் கலைஞர்களான பண்டிட் உதய் சங்கர் மற்றும் அமலா சங்கர் ஆகியோரின் மகனும், சித்தார் மேதை ரவிசங்கரின் மருமகனும் ஆவார்.
# 2021 இந்திய மக்கள் தொகைக் கணக்கெடுப்பு

**2021 இந்திய மக்கள் தொகைக் கணக்கெடுப்பு** இது 16-ஆவது இந்திய மக்கள் தொகை கணக்கெப்பாகும். இதன் முதல் கட்டப் பணி ஏப்ரல் 2020 முதல் துவங்கி செப்டம்பர் 2020 முடிய நடைபெறும். இரண்டாம் கட்டப் பணி மற்றும் இறுதி கட்டப் பணிகள் 2021-ஆம் ஆண்டின் பிப்ரவரி மாதம் 9 முதல் 28 முடிய நடைபெறும். முதல் கட்ட மக்கள்தொகை கணக்கெடுப்பின் போது, தேசிய மக்கள் தொகை பதிவேடு (**என் பி ஆர்**) தயாரிப்புப் பணிகளும் சேர்த்து மேற்கொள்ளப்படும்.  
முதல் கட்ட பணியில் மக்கள் குடியிருப்பு வீடுகள் கணக்கெடுக்கப்பட்டுப் பட்டியல் தயாரிக்கப்படும் போது 34 கேள்விகள் கேட்கப்படும். தேசிய மக்கள் தொகை பதிவேடு திட்டத்தில் 14 கேள்விகளும் இடம்பெறும். மக்கள் தொகை கணக்கெடுப்பின் போது ஆதார் அட்டை, வாக்காளர் அடையாள அட்டை, ஓட்டுநர் உரிமம், அலைபேசி எண் போன்ற விவரங்களும் சேகரிக்கப்படும்.  
மக்கள் தொகை கணக்கெடுப்பு எவ்வாறு நடத்த வேண்டும் என்பதற்கான விதிமுறைகளைக் குறித்த 14 பக்க சுற்றறிக்கையை அனைத்து மாநில அரசுகளுக்கு தலைமைப் பதிவாளர் மற்றும் இந்திய மக்கள்தொகை கணக்கெடுப்பு ஆணையர் அனுப்பியுள்ளார்.  
- முதல் கட்டப் பணியின் போது குடியிருப்புகள் மற்றும் வீட்டுவசதிகள் குறித்த கணக்கெடுப்பு படிவத்தில் இடம் பெறும் விவரங்கள் பின்வருமாறு:
1. மாநிலத்தின் பெயர்
1. மாவட்டத்தின் பெயர்
1. வருவாய் வட்டம் அல்லது ஊராட்சி ஒன்றியம் பெயர்
1. நகரம்/கிராமத்தின் பெயர்
1. நகரம் எனில் வார்டு எண்
1. கதவு எண்
1. வீட்டின் தரை, சுவர் மற்றும் மேற்புறத்தை கட்ட பயன்படுத்தப்பட்ட பொருட்கள்
1. கணக்கெடுப்புப் கட்டடத்தின் வகை: (குடியிருப்பு/ குடியிருப்பு மற்றும் கடை/ கடை/ தொழிலகம்/வணிகம்/ கல்வி நிலையம்/வழிபாட்டுத் தலம்/பிற)
1. வீட்டில் குடியிறுப்பவர்களின் மொத்த எண்ணிக்கை
1. அதில் ஆண்கள், பெண்கள் மற்றும் மூன்றாம் பாலினத்தவர்களின் எண்ணிக்கை
1. பட்டியல் சமூகத்தவர் மற்றும் பழங்குடி மக்களின் எண்ணிக்கை. (பட்டியல் சமூத்தவர் எனில் இந்து, சீக்கியம் மற்றும் பௌத்த சமயத்தை பின்பற்றுவர்களை மட்டும் கணக்கில் எடுத்துக் கொள்ளப்படும்)
1. வீட்டின் தலைவர் பெயர்
1. வீட்டின் உரிமைத் தன்மை (சொந்த வீடு அல்லது வாடகை வீடு)
1. வீட்டில் உள்ள தங்குவதற்கான மொத்த அறைகள் (சமயலறை, கழிவறை, குளிப்பறை, ஸ்டோர் ரூம், நடைபாதைகள் நீங்கலாக)
1. வீட்டில் உள்ள திருமணம் ஆன தம்பதியர்களின் எண்ணிக்கை
1. வீட்டின் குடிநீருக்கான ஆதாரம்
1. வீட்டின் குடிநீருக்கான ஆதாரம் வீட்டிற்குள்ளா அல்லது. வீட்டிற்கு வெளியிலா
1. வீட்டிற்கு வெளிச்சம் கிடைப்பதற்கான வழிகள் (மின்சாரம் அல்லது பிற வகைகள்)
1. கழிப்பறை வசதிகள்
1. கழிவுநீர் வடிகால் அமைப்புகள்
1. குளியலறை வசதிகள்
1. சமயலறைகள் மற்றும் LPG இணைப்புகள்
1. உணவு சமைப்பதற்கான முக்கிய எரிசக்தி ஆதாரங்கள்
1. ரேடியோ அல்லது டிரான்சிஸ்டர்கள்
1. தொலைக்காட்சிப் பெட்டி மற்றும் Dish/ DTH/கேபிள் இணைப்பு விவரம்
1. மடிக்கணினி/ மேசைக் கணினிகள் விவரம்
1. தரைவழி தொலைபேசி/கைப்பேசி/திறன்பேசிகள் விவரம்
1. சைக்கிள்/ஸ்கூட்டர்/மோட்டார் சைக்கிள்/மொபெட் விவரம்
1. கார்/ஜீப்/வேன் விவரம்
1. உண்பதற்குப் பயன்படுத்தப்படும் முக்கிய தானியங்கள் (அரிசி/கோதுமை/மக்காச்சோளம் மற்றும் பிற விவரம்)
# 2021 இந்திய மக்கள் தொகைக் கணக்கெடுப்பு

## இதனையும் காண்க

- 2011 இந்திய மக்கள் தொகைக் கணக்கெடுப்பு
# புள்ளிங்கோ

**புள்ளிங்கோ** (*Pullingo*) அல்லது **புல்லைங்கோ** என்பது ஒரு தமிழ் கொச்சை சொல் ஆகும். இந்த சொல் 2019இல் சமூக வலையதளங்களில் பிரபலமாக பேசப்பட்டது. இது இந்தியாவின், வடசென்னையைச் சேர்ந்த குறிப்பிட்ட இளைஞர்களை குறிக்கிறது. இவர்களின் தலைமுடி வண்ணத்துடனும், தனித்துவமான சிகை அலங்காரங்கள் மற்றும் ஒல்லியான ஜீன்ஸ் அணிந்த போன்ற தோற்றங்களிலும், ஹோண்டா டியோ வாகனத்தில் அபாயகரமாக பயணம் செய்தல் மற்றும் இருசக்கர வாகன பந்தயத்தில் ஈடுபடுதல் போன்ற செயல்களை செய்கின்றனர். இந்த சொல் தமிழ்நாட்டின் பல மாவட்டங்களில் காணப்படுகிறது.  
இந்த சொல் கானா ஸ்டீபனின் 2019 ஆம் ஆண்டு கானா பாடலான "கும்பலகா சுத்துவோம், அய்யோ அம்மானு கத்துவோம்" மூலம் பிரபலப்படுத்தப்பட்டது. இது 7 மாதங்களில் 50 மில்லியன் பார்வையாளர்களைப் பெற்றது.  
ஆனால் இந்த சொல் இழிவான சொல் என்று சிலர் கருதுகின்றனர். 'எருமை சாணி' என்னும் ஒரு யூடியூப் வீடியோவில் இந்த வார்த்தையை கேலி செய்தனர். இது பொதுமக்களின் எதிர்ப்பிற்குப் பின் அகற்றப்பட்டது.
# அமலா சங்கர்

**அமலா சங்கர்** (*Amala Shankar*) (27 சூன் 1919 – 24 சூலை 2020 ) ஓர் இந்திய நடனக் கலைஞர் ஆவார். இவர் நடனக் கலைஞரும் நடன இயக்குனருமான உதய் சங்கரின் மனைவியும், இசைக்கலைஞர் ஆனந்த சங்கர், நடிகை மம்தா சங்கர் ஆகியோரின் தாயுமாவார். தனது கணவர் உதய் சங்கர் இணை தயாரிப்பாளராக இருந்து இயக்கியுள்ள கல்பனா என்ற திரைப்படத்தில் அமலா சங்கர் நடித்துள்ளார். இவர் 2020 சூலை 24 அன்று மேற்கு வங்காளத்தின் கொல்கத்தாவில் தனது 101 வயதில் இறந்தார்.
# அமலா சங்கர்

## சுயசரிதை

அமலா சங்கர் 1919 இல் சூன் 27 ஆம் தேதி, பிரிக்கப்படாத வங்காளத்தின் ஜெசோர் என்ற இடத்தில் அமலா நந்தி என்ற இயற்பெயரில் பிறந்தார். பின்னர் நடன உலகில் அறிமுகமானார். 1919 ஆம் ஆண்டு இவரது தந்தை அகோய் குமார் நந்தி தனது குழந்தைகள் இயற்கையிலும் கிராமங்களிலும் ஆர்வம் காட்ட வேண்டும் என்று விரும்பினார். 1931ஆம் ஆண்டில், இவர் தனக்கு 11 வயதாக இருந்தபோது, பாரிசில் நடந்த சர்வதேச காலனித்துவ கண்காட்சிக்குச் சென்றார். அங்கே இவர் உதய் சங்கர் மற்றும் அவரது குடும்பத்தினரை சந்தித்தார். இவர் உதய் சங்கரின் நடனக் குழுவில் சேர்ந்து உலகம் முழுவதும் நடன நிகழ்ச்சிகளை நிகழ்த்தினார்.  
1939ஆம் ஆண்டில் இவர் உதய் சங்கரின் நடனக் குழுவுடன் சென்னையில் தங்கியிருந்தபோது, ஒரு நாள் இரவில் அமலாவிடம் தனது திருமணத்தை முன்மொழிந்தார். பின்னர், உதய் சங்கர் 1942இல் அமலாவை மணந்தார். இவர்களின் முதல் மகன் ஆனந்த சங்கர் டிசம்பர், 1942இல் பிறந்தார். இவர்களது மகள் மம்தா சங்கர் சனவரி, 1955இல் பிறந்தார். உதய் சங்கர் மற்றும் அமலா சங்கர் நீண்ட காலமாக பிரபலமான நடன இணையாக இருந்தனர். ஆனால், பின்னர் உதய் சங்கர் தனது குழுவிலிருந்த ஒரு இளம் பெண்ணுடன் காதல் கொண்டிருந்தார். சில ஆண்டுகள், இந்த இணை தனித்தனியாக வாழ்ந்தது. சங்கர் அமலா இல்லாமல் சந்தாலிகா என்ற திரைப்படத்தைத் தயாரித்தார்.
# அமலா சங்கர்

## இறப்பு

இவர் 2020 சூலை 24 அன்று மேற்கு வங்காளத்தின் கொல்கத்தாவில் தனது 101 வயதில் இறந்தார்.
# தானா மற்றும் ரிரி

**தானா மற்றும் ரிரி** (Tana and Riri) என்பது 1564 ஆம் ஆண்டில் பிறந்த இரண்டு சிறுமிகளைப் பற்றிய ஒரு இந்தியக் கதையாகும். இவர்கள் அக்பரின் அரச சபையில் பாடுவதற்கு கேட்டுக்கொண்டதாக அறியப்படுகிறது. இந்தக் கதை குஜராத்தி நாட்டுப்புற கலாச்சாரத்தின் ஒரு பகுதியாக மாறிவிட்டது.  
இந்த இரட்டையர்கள் குசராத்து மாநிலத்தில் விஷ்நகருக்கு அருகிலுள்ள வாட்நகர் என்று அழைக்கப்படும் வடக்கு நகரத்தைச் சேர்ந்தவர்கள் ஆவர். தானா மற்றும் ரிரி என்ற இரு சிறுமிகளும் நரசி மகேதா என்பவரின் நெருங்கிய உறவினராவர். தானா மற்றும் ரிரி இருவரும் நரசி மகேதாவின் மகள் சர்மிஷ்டாவின் மகள்கள் ஆவர்.
# தானா மற்றும் ரிரி

## மேதை

அக்பரின் அவையில் இருந்த பாடகர் தான்சேன் ஒருசமயம் "தீபக்" என்ற இராகத்தைப் பாடும்படி கேட்டுக்கொள்ளப்படுகிறார். இந்த இராகத்தை பாடுவதன் விளைவு என்னவென்றால், பாடகர் தனது உடலில் குணப்படுத்த முடியாத வெப்பத்தை உணரத் தொடங்குவார். மலகார் என்ற ஒரு இராகத்தைப் பாடினால் மழை பெய்து வெப்ப்பத்தை தணிவிக்கும். வெப்பத்தால் பாதிக்கப்பட்ட தான்சேன், அதை குணப்படுத்த மல்கார் என்ற இராகத்தைப் பாடுபவர்களைத் தேடி இந்தியா முழுவதும் சுற்றி வருகிறார். வாட்நகருக்கு வந்து, மல்கார் இராகத்தில் திறமையான பாடகர்களாக இருந்த தானா மற்றும் ரிரி ஆகிய இரு சகோதரிகளைப் பற்றி அறிந்து கொள்கிறார். தானா மற்றும் ரிரி சகோதரிகள் மல்கார் என்ற இராகத்தைப் பாடி தான்சேனை குணப்படுத்துகின்றனர். இந்த நிகழ்வை அறிந்த அக்பர் இச்ச்கோதரிகளை தனது அவையில் வந்து பாடும்படி கேட்டுக் கொள்கிறார். ஆனால் சமூகம் மற்றும் சமூகத்தின் பழமைவாத விதிமுறைகளின் காரணமாக கிராம தெய்வத்தின் சிலைக்கு முன்னால் பாடுவது மட்டுமே வழக்கம் என்பதால் அவர்கள் வர மறுத்து, கிணற்றில் மூழ்கி தற்கொலை செய்து கொண்டனர். பின்னர் அக்பர் இதை அறிந்ததும், இவர்களது தந்தையிடம் மன்னிப்பு கேட்டு, தானா-ரிரிக்கு வாட்நகரில் அவர்களது நினைவாக சமாதி ஒன்று உருவாக்குமாறு தான்சேனிடம் கேட்டுக் கொண்டார்.  
அக்பரின் இராணுவத் தாக்குதலுக்கு அஞ்சிய கிராமவாசிகள், பணியா என்ற மதத்திற்கு மாறி தாசநகர் என்ற இடத்திற்கு சென்றதாகவும் அறியப்படுகிறது.
# தானா மற்றும் ரிரி

## ஆளுமை

தானா-ரிரிக்கு மரியாதை செலுத்தும் வகையில் வாட்நகரில் ஒரு நினைவுச்சின்னம் அமைக்கப்பட்டுள்ளது.
தானா-ரிரி இசை விழா ஒவ்வொரு ஆண்டும் குசராத்து அரசாங்கத்தால் அவர்களின் அர்ப்பணிப்பிற்காக ஏற்பாடு செய்யப்படுகிறது.
# அம்மா வந்தாச்சு

***அம்மா வந்தாச்சு*** என்பது 1992 இல் வெளிவந்த பி.வாசு இயக்கிய தமிழ் மொழி நகைச்சுவை-நாடக திரைப்படம் ஆகும். இப்படத்தில் கே.பாக்யராஜ், குஷ்பூ மற்றும் ஸ்ரீதேவி விஜய்குமார் ஆகியோர் முக்கிய கதாபாத்திரங்களில் நடித்துள்ளனர். டெல்லி கணேஷ், வெண்ணிரதாய் மூர்த்தி, ராஜேஷ் குமார், பாண்டு, ஜூனியர் பாலையா மற்றும் எல்.ஐ.சி நரசிம்மன் ஆகியோர் துணை வேடங்களில் நடித்தனர். பூர்ணிமா பாக்யராஜ் தயாரித்த இப்படம், தேவாவின் இசையில் வெளிவந்து. இத்திரைப்படம் ஜூன் 26, 1992 அன்று வெளியிடப்பட்டது. இந்த படம் கன்னடத் திரைப்படமான *ஈ ஜீவா நினககியின்* ரீமேக்காக இருந்தது, *இதற்காக* வாசு கதை எழுதியுள்ளார்.
# அம்மா வந்தாச்சு

## நடிகர்கள்

- பாக்யராஜ் - நந்தக்குமார்
- குஷ்பூ - நந்தினி
- ஸ்ரீதேவி விஜயகுமார் - விமலா
- டெல்லி கணேஷ் - நந்தினியின் தந்தை
- வெண்ணிற ஆடை மூர்த்தி - மஹாலிங்கம்
- ராஜேஷ் குமார்
- பாண்டு
- ஜூனியர் பாலய்யா
- எல். ஐ. சி. நரசிம்மன் - தொழில் அதிபர்
- எஸ். எஸ். மணி - ராஜபாளையம்
- மகாநதி சங்கர்
# அம்மா வந்தாச்சு

## ஒலிப்பதிவு

திரைப்பட பின்னணி இசை மற்றும் பாடல் இசை ஆகியவற்றை திரைப்பட இசையமைப்பாளர் தேவா செய்திருந்தார். 1992 இல் வெளியான இந்த பாடல்கள் வாலி எழுதிய பாடல்களுடன் வெளிவந்தது.
# ஜூனியர் பாலையா

**ஜூனியர் பாலையா** (*Junior Balaiah*, 28 சூன் 1953 – 2 நவம்பர் 2023) என்பவர் ஒரு இந்திய நாடக மற்றும் திரைப்பட நடிகர் ஆவார். இவர் தமிழ்த் திரைப்படங்களில் நடித்துள்ளார். இவர் நடிகர் டி.எஸ்.பாலையாவின் மூன்றாவது மகன். இவருடைய இயற்பெயர் ரகு. திரைத்துறையில் ஜூனியர் பாலையா என அழைத்தனர். எண்ணற்ற திரைப்படங்களில் துணை கதாபாத்திரத்தில் நடித்துள்ளார்.
# ஜூனியர் பாலையா

## தனிப்பட்ட வாழ்க்கை

ஜூனியர் பாலையா சென்னையில் 28 ஜூன் 1953 இல் பிறந்தார். இவரது வீடு சுண்டங்கோட்டை, இப்போது தமிழ்நாடு தூத்துக்குடி மாவட்டத்தில் உள்ளது .
# ஜூனியர் பாலையா

## தொழில்

2010 களில், பாலையா படங்களில் அரிதான தோற்றங்களில் நடித்தார். *சாட்டை* (2012) இல் ஒரு தலைமை ஆசிரியராக நடித்ததற்காக பாராட்டுகளைப் பெற்றார். அவர் 2015 ஆம் ஆண்டில் *தனி ஒருவன்*, *புலி* உள்ளிட்ட நான்கு படங்களில் நடித்தார்.  
2014 ஆம் ஆண்டில், தனது மகனின் நடிப்பு வாழ்க்கையைத் தொடங்க திரைப்பட தயாரிப்பாளராக வேண்டும் என்ற தனது நோக்கத்தை பாலையா வெளிப்படுத்தினார்.
# ஜூனியர் பாலையா

## தேர்ந்தெடுக்கப்பட்ட திரைப்படவியல்

- *மேல்நாட்டு மருமகள்* (1975)
- *இளைய தலைமுறை* (1977)
- *தியாகம் (திரைப்படம்)* (1978)
- *எமனுக்கு எமன்* (1980)
- *வாழ்வே மாயம் (திரைப்படம்)* (1982)
- *தூரம் அதிகமில்லை* (1983)
- *அன்பே ஓடிவா (திரைப்படம்)* (1984)
- *கரகாட்டக்காரன் (திரைப்படம்)* (1989)
- *கோபுர வாசலிலே* (1991)
- *விக்னேஷ்வர்* (1991)
- *சின்னத்தாயி* (1992)
- *அம்மா வந்தாச்சு* (1992)
- *ராசுக்குட்டி* (1992)
- *சுந்தர காண்டம் (1992 திரைப்படம்)* (1992)
- *அமராவதி* (1993) ... ரிக்சா ஓட்டுறர்
- *எங்க முதலாளி* (1993)
- *பவித்ரா (திரைப்படம்)* (1994)
- *வீட்ல விசேஷங்க* (1994)
- *அவதாரம்* (1995)
- *மாயா பஜார்* (1995)
- *இரட்டை ரோஜா (திரைப்படம்)* (1996)
- *புது நிலவு* (1996)
- *வேட்டியை மடிச்சு கட்டு* (1996)
- *காதல் பள்ளி* (1997)
- *விவசாயி மகன்* (1997)
- *சேரன் சோழன் பாண்டியன்* (1998)
- *பாரதி* (2000)
- *ஆண்டான் அடிமை (திரைப்படம்)* (2001)
- *ஷக்கலக்கபேபி* (2002)
- *ஜூலி கணபதி* (2003)
- *ஜெயம்* (2003)
- *வின்னர்* (2003)
- *சிருங்காரம்* (2007)
- *வட்டபாறை* (2012)
- *சாட்டை (திரைப்படம்)* (2012)
- *கும்கி* (2012)
- *ஐந்தாம் தலைமுறை சித்த வைத்திய சிகாமணி* (2014)
- *துணை முதல்வர்* (2015)
- *தனி ஒருவன்* (2015)
- *புலி* (2015)
- *ஓம் சாந்தி ஓம் (திரைப்படம்)* (2015)
- *சேது பூமி* (2016)
- *நாரை* (2018)
- *நேர்கொண்ட பார்வை* (2019)
# ஜூனியர் பாலையா

## தொலைக்காட்சி

- விஸ்வநாதனாக *சித்தி* (1999-2001)
- "சின்ன பாப்பா பெரிய பாப்பா" சீசன் 1 மாசானமாக
# தேர்வாய் கண்டிகை

**தேர்வாய் கண்டிகை** என்பது தமிழகத்தின் திருவள்ளூர் மாவட்டத்தில் உள்ள ஒரு சிற்றூர் ஆகும்.  
ஏறத்தாழ 5,000 மக்கள் வாழும் இந்த ஊர் திருவள்ளூர் மாவட்டத்தின் மக்கட்தொகை மிகுந்த ஊர்களில் இரண்டாவது இடம் வகிக்கின்றது. இவ்வூர் சென்னைக்கு வடக்கே 50 கி.மீ தொலைவில் உள்ளது. பன்னாட்டு நிறுவனமான மிச்செலின் டயர் தொழிற்சாலை இவ்வூரில் அமைந்துள்ளது.  
மேலும் இவ்வூரில் உள்ள ஒரு ஏரியும் கண்ணன் கோட்டை ஏரியும் இணைக்கப்பட்டு சென்னைக்கு நீர்வழங்கும் ஐந்தாவது நீர்நிலையாக உருவாக்கப்பட்டு வருகிறது. இது மார்ச்சு 2020 முதல் பயன்பாட்டுக்கு வரும் என்று எதிர்பார்க்கப்படுகிறது..
# 2-மெத்தில்-6-நைட்ரோபென்சாயிக் நீரிலி

**2-மெத்தில்-6-நைட்ரோபென்சாயிக் நீரிலி** *(2-Methyl-6-nitrobenzoic anhydride)* என்பது C<sub>16</sub>H<sub>12</sub>N<sub>2</sub>O<sub>7</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமவேதியியல் அமில நீரிலியான இச்சேர்மம் சைனா வினைப்பொருள் என்ற பெயராலும் அழைக்கப்படுகிறது . இச்சேர்மத்தின் கட்டமைப்பில் இடம்பெற்றுள்ள கார்பாக்சிலிக் அமிலங்கள் மூலக்கூற்றிடை நிர்நீக்க ஒடுக்க வினைகளுக்கு உட்படுகின்றன. சப்பானைச் சேர்ந்த டோக்கியோ அறிவியல் பல்கலைக்கழகப் பேராசிரியர் இசாமு சைனா 2002 ஆம் ஆண்டு இச்சேர்மத்தை தயாரித்தார் . 2-மெத்தில்-6-நைட்ரோபென்சாயிக் நீரிலி சேர்மத்தை பொதுவாக எம்.என்.பி.ஏ என்ற சுருக்கெழுத்துகளால் குறிப்பிடுவர்.
# 2-மெத்தில்-6-நைட்ரோபென்சாயிக் நீரிலி

## தொகுப்பு

இவ்வினையாக்கியை செயற்கை வேதி வினைகளில் பயன்படுத்துகிறார்கள். ஐதராக்சி கார்பாக்சிலிக் அமிலங்களிலிருந்து இவ்வினைகள் மூலம் நடுத்தர மற்றும் பெரிய அளவு லாக்டோன்கள் மூலக்கூறிடை வளைய மூடல் வினை வழியாக உருவாகின்றன. இவ்வினை பொதுவாக சைனா பெருலாக்டோனாக்கம் என்ற பெயரால் அழைக்கப்படுகிறது. இவ்வினை அறைவெப்பநிலையில் காரம் அல்லது நடுநிலை நிபந்தனைகளின் கீழாக நடைபெறுகிறது. பெருலாக்டோனாக்க வினை மட்டுமின்றி இவ்வினையாக்கி எசுத்தராக்கல் வினை, அமைடாக்க வினை, பெப்டைடு இணைப்பு வினைகளிலும் பயன்படுத்தப்படுகிறது.
# 2-மெத்தில்-6-நைட்ரோபென்சாயிக் நீரிலி

## இவற்றையும் காண்க

- சிடெக்லிச் எசுத்தராக்கல் வினை
- யாமாகுச்சி எசுத்தராக்கல் வினை
# கமலா (திரைப்படம்)

**கமலா** என்பது 2019 ஆம் ஆண்டு மலையாள மொழியில் வெளியிடப்பட்ட படமாகும், இப்படத்தின் கதை, மற்றும் இயக்கம் ரஞ்சித் சங்கர் இந்த படத்தின் தலைப்பின் வேடத்தில் ருஹானி சர்மா நடிக்கிறார். மேலும் கதைய்ன் நாயகனாக அஜு வர்கீஸ், அனூப் மேனன் மற்றும் பிஜு சோபனம் ஆகியோர் நடித்துள்ளனர். இப்படத்திற்கான இசையை ஆனந்த் மதுசூதனன் என்பவர் உருவாக்கியுள்ளர். 2019 ஆம் ஆண்டு நவம்பர் மாதம் 29 ஆம் திகதி வெளியிடப்பட்டது.
# கமலா (திரைப்படம்)

## கதை

நிலம், வாகனங்களை வாங்கி விற்கும் தரகரான ஷபருக்கும் அசு வர்கீஸ், கார் வாங்க வந்ததாக கூறும் கமலா ருஹானி சர்மா என்ற பெண்ணுக்கும் நடக்கும் சந்திப்பிற்குப்பின் அப்பெண் காணாமல் போகிறாள். அதே நாள் இரவில் அப்பகுதியில் ஆதிவாசிப்பெண், மற்றும் கல்லூரி பேராசிரியர் போன்றோரின் மரணத்திற்கு காரணமான நான்கு காவலர்களில் கடைசியாக உள்ள காவலர் கொடூரமான முறையில் கொல்லப்படுகிறார். இந்த சம்பவம் சாலக்குடி பக்கத்தில் உள்ள காட்டுப்பகுதியில் நடக்கிறது. அப்பெண்ணின் நோக்கம் என்ன, காவலர் எப்படி இறந்தார் என்று படம் நகருகிறது.
# கமலா (திரைப்படம்)

## நடிப்பு

- அசய் வர்கீஸ் ஷபர்
- ருகானி சர்மா கமலா
- அனூப் மேனன் அகஸ்தி
- பிசு சொபனம் ரவி
- சுனில் சுகதா பாப்பச்சன்
# கீதா மகாலிக்

**கீதா மகாலிக்** ( *Geeta Mahalik*, பிறப்பு 1948 ) என்பவர் ஒரு இந்திய பாரம்பரிய நடனக் கலைஞர் ஆவார். இந்திய பாரம்பரிய நடன வடிவமான ஒடிசியின் மிகச் சிறந்த நடனக் கலைஞர்களில் இவர் ஒருவர் என்று பலரால் கருதப்படுகிறார் . இந்திய கலை மற்றும் கலாச்சாரத் துறைக்கு இவர் செய்த சேவைகளுக்காக இந்திய அரசு 2014 ஆம் ஆண்டில், பொதுமக்களுக்கு வழங்கப்படும் நாட்டின் நான்காவது மிக உயரிய விருதான பத்மசிறீ விருதை வழங்கி கௌரவித்தது.
# கீதா மகாலிக்

## வாழ்க்கை வரலாறு

கீதா மகாலிக் மிகச் சிறிய வயதில் இருந்தே நடனம் ஆடத் துவங்கினார். இவர் புகழ்பெற்ற நடன குருவான டெபா பிரசாத் டாஷிடம் மிகச் சிறிய வயதிலேயே நடனம் கற்கத் தொடங்கினார். இந்த குருவைத் தொடர்ந்து குரு மாயதர் ரவுத்திடம் நடன பயிற்சி பெற்றார். இவரிடம் பெற்ற பயிற்சியானது கீதா மகாலிங்குக்கு என்று ஒரு தனித்த நடன பாணியை உருவாக்கிக் கொள்ள உதவியாக இருந்தது. இந்தியாவின் பல மாநிலங்களில் கிட்டத்தட்ட அனைத்து முக்கிய நடன விழாக்களில் குறிப்பாக, கசுரகோ நடன விழா, எல்லோரா நடன விழா, எலிபண்டா நடன விழா, கொனாரக் நடன விழா, மாமல்லபுரம் நடன விழா, முக்தேஷ்வர் நடன விழா, பத்ரி கேதார் உற்சவம், தாஜ் விழா, உஜ்ஜெயினியில் காளிதாஸ் சமரோ விழா, கங்கை மகோத்சவம் விழா மற்றும் மாண்டு விழா போன்ற விழாக்களில் தன் நடனத்தால் கலா ரசிகர்களை மகிழ்வித்துள்ளார்.  
கீதா மகாலிக் தற்போது தில்லியில் வசிக்கிறார்.  
விமர்சன ரீதியாக பல பாராட்டுக்களைப் பெற்ற *லாவன்யாவதி*, *கிருஷ்ணபிலாஷா* மற்றும் *திரௌபதி* *-* அந்திம் பிரஷ்ணாபோன்ற பல நாட்டிய நாடகங்களில் கீதா மகாலிக் நடனமாடியுள்ளார். இவர் தனது நடனத்தின் மூலம் பல புதுமையான விளக்கங்களையும் மத மற்றும் மதச்சார்பற்ற கருத்துகளையும்  
கீதா மகாலிக் கலை மற்றும் கலாச்சாரத்தை, குறிப்பாக ஒடிசி நடனத்தை வளர்த்தெடுக்கும் நோக்குடன் தில்லியை மையமாகக் கொண்ட ஒரு அரசு சாரா அமைப்பான *கீதாஸ்* உபாசனா என்ற அமைப்பை நிறுவியுள்ளார். இந்த அமைப்பு தில்லி மற்றும் வெளி ஊர்களிலும், வெளி நாடுகளிலும் தொடர்ந்து நிகழ்ச்சிகளை நடத்தி வருகிறது.
# கீதா மகாலிக்

## பதவிகள்

- நிறுவனர் இயக்குநர் - *கீதாஸ் உபாசனா* விருது - 2012
- கிராமினி விருது - இந்திய சர்வதேச கிராம கலாச்சார மையம்
- மூத்த தேசிய பெல்லோஷிப் - கலாச்சார அமைச்சகம் , இந்திய அரசு  
கீதா மகாலிக் இந்திய கலாச்சார உறவுகள் கவுன்சிலின் கலைஞர்கள் குழுவில் உறுப்பினராக உள்ளார் .
# விக்கிப்பீடியா:பங்களிப்பாளர் அறிமுகம்/பாத்திமா ரினோசா

**பாத்திமா ரினோசா** 2019 ஆம் ஆண்டு நடந்த புதுப்பயனர் போட்டியின் மூலம் விக்கிக்கு அறிமுகமானவர். வேங்கைத் திட்டம் 2.0, ஆசிய மாதம் 2019, விக்கி பெண்களை நேசிக்கிறது ஆகிய திட்டங்களில் முக்கிய பங்காற்றியவர். வேங்கைத்திட்டம் 2.0 இல் இந்திய அளவில் முதலிடம் பெற்ற பெண் ஆவார். அப்போட்டியில் இந்திய அளவில் பத்தாவது இடத்தை பெற்றவர். உயர் தேசிய பட்டயம் கற்கும் மாணவியான இவர் இலங்கையில் நாவலப்பிட்டியைச் சேர்ந்தவர்.  
இவர் எழுதிய கட்டுரைகளில் சில : மூலக்கூற்று படியாக்கம், தாவர நோயியல், நொறுங்கு விண்மீன், சதிர்க்குரு, பரு, திமிங்கில எண்ணெய், செம்புள்ளி தொற்றுநோய்.
# நானாகாட்

**நானேகாட் அல்லது நானாகாட்** (**Naneghat**, also referred to as **Nanaghat** or **Nana Ghat** (IAST: Nānāghaṭ), இந்தியாவின் மகாராட்டிரா மாநிலத்தில் அமைந்த புணே மாவட்டம், ஜுன்னர் தாலுகாவில் அமைந்த பண்டைய நகரம் ஆகும். மேலும் இங்குள்ள மேற்கு தொடர்ச்சி மலையில் ஒரு கணவாய் மற்றும் குகைகள் உள்ளது. இது புணே நகரத்திற்கு வடக்கே 120 கிலோ மீட்டர் தொலைவிலும், மும்பை நகரத்திற்கு கிழக்கே 120 கிலோ மீட்டர் தொலைவில் உள்ளது.  
நானேகாட் குகைகள் கிமு இரண்டாம் நூற்றாண்டு காலத்திய சாதவாகனர் வம்ச இராணி நாகனிகா, பௌத்த பிக்குகளுக்காக நிறுவிய குடைவரைகள் உள்ளது. இந்த நானாகாட் மலையில், கிமு இரண்டாம் நூற்றாண்டு முதல் கிபி முதலாம் நூற்றாண்டின் சாதவாகனர் காலத்திய பிராமி எழுத்துமுறைகளில் பொறிக்கப்பட்ட பாறைக் கல்வெட்டுக்களைக் கொண்டுள்ளது.  
இதனருகே 35 கிலோ மீட்டர் தொலைவில் புகழ்பெற்ற தேரவாத பௌத்தக் குடைவரைகளான லெண்யாத்திரி, கர்லா குகைகள் மற்றும் பாஜா குகைகள் உள்ளது.
# நானாகாட்

## இதனையும் காண்க

- கர்லா குகைகள்
- பாஜா குகைகள்
- லெண்யாத்திரி
# விருத்தாச்சலம் சந்திப்பு தொடருந்து நிலையம்

**விருத்தாச்சலம் சந்திப்பு தொடருந்து நிலையம்** (*Vriddhachalam Junction railway station*, நிலையக் குறியீடு:*VRI*) இந்தியாவின் தமிழ்நாட்டின், கடலூர் மாவட்டத்தில் உள்ள விருத்தாச்சலம் நகரில் உள்ள ஒரு தொடருந்து நிலையமாகும்.
# விருத்தாச்சலம் சந்திப்பு தொடருந்து நிலையம்

## வரலாறு

தென்னிந்திய இரயில்வே நிறுவனம் ஆனது 1880 ஆம் ஆண்டில் சென்னையிலிருந்து தூத்துக்குடி வரை 715 கி.மீ. (444 மைல்) தொலைவில், மீட்டர்கேஜ் பாதை அமைத்தது.  
சென்னை எழும்பூர் - தாம்பரம் - விழுப்புரம் - திருச்சி - திண்டுக்கல் - மதுரை ஆகிய வழித்தடம் மீட்டர் கேஜிலிருந்து, அகலப்பாதையாக மாற்றப்பட்டு, அகலப்பாதை தொடருந்து மூலம் மார்ச் 2001இல் போக்குவரத்து தொடங்கப்பட்டது.
# விருத்தாச்சலம் சந்திப்பு தொடருந்து நிலையம்

## மின்மயமாக்கல்

விழுப்புரம் - திருச்சிராப்பள்ளி வரை உள்ள அகலப்பாதையானது, 2010இல் மின்மயமாக்கப்பட்டது.  
தென்தமிழகத்திற்கு செல்லும் பெரும்பாலான இரயில்கள் இந்த நிலையத்தில் நிற்கின்றன என்ற போதிலும், இந்த நிலையம் ஒரு 'பி' தரத்தை கொண்ட நிலையமாகும்.
# விருத்தாச்சலம் சந்திப்பு தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் திருச்சிராப்பள்ளி தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, விருத்தாச்சலம் சந்திப்பு தொடருந்து நிலையத்தை புதுப்பிக்கும் பணிக்கு 9.17 கோடி ரூபாய் ஒதுக்கப்பட்டுள்ளது. நிலையத்தின் முன்புறமுள்ள சாலைப் பணிகள், பயணிகளை ஆட்டோ, டாக்ஸி ஏற்றி இறக்கி செல்லும் பகுதி, வாகன நிறுத்துமிடங்கள், பாதசாரி நடைபாதைகள், பயணிகளின் நடைபாதை மற்றும் வசதியை மேம்படுத்துதல், புதிய பயணச்சீட்டு முன்பதிவு நிலையங்கள் மற்றும் காத்திருப்பு அரங்குகள் மற்றும் விஐபி லாஞ்ச் கட்டப்படும். மேம்படுத்தப்பட்ட தரைத்தளம், இருக்கை மற்றும் கழிப்பறை வசதிகளும் கட்டப்படும், ரயில் நிலைய இருக்கைகள், குடிநீர் வசதிகள் மற்றும் அழகியல் தன்மையுள்ள தங்குமிடங்கள் ஆகியவை பயணிகளுக்கு வசதியான மற்றும் இனிமையான அனுபவத்தை உறுதி செய்யும் வண்ணம் அமைக்க திட்டமிடப்பட்டுள்ளன. நுழைவுப்பகுதியானது மாற்றுத்திறனாளிகள் எளிதில் அனுகும் வண்ணம் நன்கு வடிவமைக்கப்பட்ட சரிவுப் பாதைகளாக அமைக்கப்படும். பயணிகளுக்கு அத்தியாவசிய பயணத் தகவல்களை வழங்க நிலைய வளாகத்தில் புதிய எல்இடியிலான அறிவிப்பு பலகைகள் அமைக்கப்படும். நிலையத்தின் கட்டிடங்கள் முழுவதும் எல்.ஈ.டி விளக்குகள் பயன்படுத்தப்படும், ஒருங்கிணைந்த பயணிகள் தகவல் அமைப்பு செயல்படுத்தப்படும். ரயில் அட்டவணைகள், பிளாட்பார மாற்றங்கள் மற்றும் பிற முக்கியமான பயணத் தகவல்கள் பற்றிய நிகழ்நேர புதுப்பிப்புகளை வழங்கும் வகையில் திட்டமிடப்பட்டு பணிகள் மேற்கொள்ளபடுகின்றன.
# பூங்கனி அம்மாள்

**பூங்கனி அம்மாள்** அல்லது *பூங்கனி* (*Poongani*) (பிறப்பு:2 நவம்பர் 1934) என்பவர் இந்தியாவின் தமிழ்நாடு மாநிலத்தைச் சேர்ந்த பெண் வில்லுப்பாட்டுக் கலைஞர் ஆவார் .வில்லிசைப்பாடல் மூலம் கதை சொல்லும் வழக்கம் தென் தமிழகம் மற்றும் கேரளாவில் நடைமுறையில் இருந்து வருகிறது. இவ்வகையில் பூங்கனி அம்மாள் வில்லுப்பாட்டுத் துறையில் மிகுந்த அனுபவம் வாய்ந்தவராக விளங்கினார். இவரது கலைச்சேவையயைப் பாராட்டி சென்னைப் பல்கலைக்கழகம் இவருக்கு “*ஓம் முத்துமாரி*” என்ற விருது வழங்கியது.
# பூங்கனி அம்மாள்

## வாழ்க்கை

இந்தியாவின் தமிழ்நாடு மாநிலத்தில் கன்னியாகுமரி மாவட்டத்தின் அகஸ்தீஸ்வரம் அருகே உள்ள சரவணன்தேறி எனும் கிராமத்தில் 1934 ஆம் ஆண்டு பிறந்தார். நான்காம் வகுப்பு வரை படித்த இவர் குடும்ப சூழ்நிலை காரணமாக படிப்பை தொடர இயலவில்லை. இளம் வயதில் உள்ளூர் கோவில் திருவிழாவில் வில்லுப்பாட்டு நிகழ்ச்சிகள் மூலம் கவரப்பட்ட இவரை வில்லுப்பாட்டு கலைஞர்களான லக்ஷ்மி மற்றும் தனலட்சுமி ஆகியோரின் உற்சாகப்படுத்தினர். இதன் காரணமாக இவர் இந்த கலையில் ஆர்வம் கொண்டு பாரம்பரிய இசைக் கலைஞர்களான வேதமாணிக்கம் புலவர் மற்றும் சிவலிங்கம் வாத்தியார் அவர்களிடம் இவர் இந்த கலையைக் கற்றறிந்தார். பின்னர் ஒரு சிறு இசைக் குழுவை ஆரம்பித்து அதன் மூலம் வில்லுப்பாட்டு பாட ஆரம்பித்தார்.தங்கபாண்டியன் என்ற கடம் வாசிப்பாளர் உள்ளிட்டோரைக் கொண்ட குழுவினை ஏற்படுத்திக் கொண்டார். பின்னர் அவரையே தனது 15வது வயதில் திருமணம் செய்து கொண்டார் பின் இருவரும் சேர்ந்து வில்லுப்பாட்டு கலையை மேடைகளில் பாடத் தொடங்கினார். பூங்கனி அம்மாளின் கணவர் தங்கபாண்டியன் 2015 ஆம் ஆண்டு இறந்தார் தனது இறுதி ஆண்டில் சிங்கப்பூரைச் சேர்ந்த தமிழ் ராப் இசைப் பாடகி லேடி காஷ் என்பவர் அவரை சந்திக்க வீட்டிற்கு வருகை தந்து இல்லத்தை சுத்தம் செய்து புணரமைத்துக் கொடுத்தார் இவரது வருகைக்குப்பின் பூங்கனி அம்மாள் அனைவராலும் கவனிக்கப்பட்டார். பின்னர் லேடி காஷ் “வில்லுப்பாட்டு” என்ற பெயரில் ஒரு ராப் இசை பாடலை உருவாக்கி பூங்கனி அம்மாளை அதில் தோன்றச் செய்து அவருக்குப் பெருமை சேர்த்துள்ளார்.
# பூங்கனி அம்மாள்

## கலை வாழ்க்கை

வில்லுப்பாட்டு என்பது இசையின் மூலம் நீண்ட கதை சொல்லும் கலை வடிவமாகும் இது நரம்பினால் இழுத்து கட்டப்பட்ட வில்லை அடிப்படை இசைக்கருவியாகக் கொண்டுள்ளது. இவருடன் இசைப்குழுவைச் குழுவும் சேர்ந்தவர்களும் பாடலின் இடையிடையே பாடுபவருடன் உரையாடுதல், இவர் சொல்லும் கருத்தை ஆமோதித்தல் போன்ற செயல்கள் மூலம் வில்லுப்பாட்டில் ஆர்வத்தை உண்டாக்குவார். வில்லை அடிக்கும் குச்சியை சிறிது மேம்படுத்தி தனித்துவம் வாய்ந்த வீசுகோல் என்ற தனித்த குச்சியை பயன்படுத்தி இவர் விலலுப்பாட்டைப் பாடுவார். இந்த வீசுகோல் பல மணிகள் கட்டிய இரட்டை குச்சி ஆகும். இது வில்லினை அடிக்கப் பயன்படுத்துகிறது. மகாபாரதம் மற்றும் இராமாயணத்தில் இருந்து கதைகளை எடுத்து வில்லுப்பாட்டின் மூலமாக பாடப்படுகிறது. மேலும் சமயம் சார்ந்த பாடல்களும், பாரம்பரிய பாடல்களும் வில்லுப்பாட்டில் பாடப்படும். பெரும்பாலும் முத்தாரம்மன், சந்தனமாரியம்மன் ,பேச்சியம்மன், சுடலை மாடன் சாமி போன்ற கோவில்கள் போன்ற மதம்சார்ந்த திருவிழாக்களில் வில்லுப்பாட்டு நடத்தப்பட்டு வருகிறது. 50 வருடங்களுக்கு மேலாக தனது எழுபதாவது வயதில் ஓய்வு பெறும் வயது வரை இந்த கலையைத் தொடர்ந்தார். பூங்கனி வில்லுப்பாட்டு கலைகளை பிரபலப்படுத்தியது மட்டுமல்லாமல் அதனுடன் பல புதிய பாடல் வடிவங்களையும் புதிய பாடல் மெட்டுக்களையும் உருவாக்கி பல கருத்துக்களை மக்களுக்கு எடுத்துரைத்தார். இவர் பல இளம் தலைமுறை கலைஞர்களுக்கும் வில்லுப்பாட்டு தொடர்பான பயிற்சியும் அளித்துள்ளார் .
# 5-நைட்ரோ-2-புரோப்பாக்சி அனிலின்

**5-நைட்ரோ-2-புரோப்பாக்சி அனிலின்** *(5-Nitro-2-propoxyaniline)* என்பது C<sub>9</sub>H<sub>12</sub>N<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சுக்ரோசு சர்க்கரையின் இனிப்பைக்காட்டிலும் 4,000 மடங்கு அதிகமான இனிப்புச் சுவையைக் கொண்டது என்பதால் இதை பி-4000 என்ற பெயரால் அழைப்பார்கள். இச்சேர்மத்தைக் குறிக்க அல்ட்ராசசு என்ற பெயரும் பயன்படுத்தப்படுவதுண்டு. இதுவரை அறியப்பட்டுள்ள வலிமையான இனிப்புச் சுவை பொருள்கள் பலவற்றில் இதுவும் ஒன்றாகும். ஆரஞ்சு நிறத்தில் திண்மமாகக் காணப்படும் இது தண்ணீரில் சிறிதளவு கரையும். நீர்த்த அமிலங்களிலும் கொதிக்கும் நீரிலும் இது நிலைப்புத்தன்மையுடன் காணப்படுகிறது. 5-நைட்ரோ -2-புரோப்பாக்சி அனிலின் ஒரு காலத்தில் செயற்கை இனிப்பானாகப் பயன்படுத்தப்பட்டது. ஆனால் நச்சுத்தன்மையின் காரணமாக அமெரிக்காவில் தடைசெய்யப்பட்டுள்ளது.  
1950 ஆம் ஆண்டு சனவரி 19 அன்று வெளியிடப்பட்ட அமெரிக்கக் கூட்டாட்சி பதிவேடு (15 எப்.ஆர் 321) உத்தரவின் அடிப்படையில் 5-நைட்ரோ -2-புரோப்பாக்சி அனிலின் சேர்க்கப்பட்ட அல்லது கண்டறியக்கூடிய அளவைக் கொண்ட எந்த உணவும் இந்தச் சட்டத்தை மீறியதாகவும் கலப்படம் செய்யப்பட்ட உணவாகவும் அந்நாட்டில் கருதப்படுகிறது.
# பெண்தலைமை மதம்

பெண்தலைமை மதம் (matriarchal religion) என்பது பெண் தெய்வங்களை முன்னிறுத்துகிறது. ஒரு பெண் தலைவராக இருக்கும் சமூக அமைப்பை குறிக்கிறது. பெண்கள் அரசியல் தலைமை, தார்மீக அதிகாரம், சமூக சலுகை மற்றும் சொத்து கட்டுப்பாடு ஆகியவற்றில் தலைமை பொறுப்பு வகிப்பதை அடிப்படையாக கொண்டது.  
இந்த கோட்பாடுகள் வரலாற்றுக்கு முந்தையது என ஜோஹன் ஜாகோப் பச்சோஃபென் (Johann Jakob Bachofen), ஜேன் எலன் ஹாரிசன் (Jane Ellen Harrison) , மரிஜா கிம்புடாஸ் (Marija Gimbutas) போன்ற அறிஞர்களால் குறிப்பிடப்படுகிறது.  
இந்த கோட்பாடுகளே பின்னர் 20ம் நூற்றாண்டில் இரண்டாவது அலை பெண்ணியம் என்ற பெண்ணுரிமை கருத்துக்களாக பிரபலமடைய தொடங்கியது. இந்த நடைமுறைகள் புதுப்பிக்கப்பட்டு பெண்தலைமை இயக்கம் (Goddess movement )தோன்ற காரணமாயிற்று.
# பெண்தலைமை மதம்

## வரலாறு

ஒரு வரலாற்றுக்கு முந்தைய பெண்தலைமைக் கருத்தானது 1861 இல் அறிமுகப்படுத்தப்பட்டது.
# மாஸ்டர்

***மாஸ்டர்*** (*Master*) என்பது 2021 ஆம் ஆண்டு வெளியான தமிழ் மொழி சண்டை பரபரப்பூட்டும் திரைப்படம் ஆகும். லோகேஷ் கனகராஜ் என்பவர் எழுதி மற்றும் இயக்க சேவியர் பிரிட்டோ, சுனே ஆகியோர் தயாரித்துள்ளனர்.  
இந்தத் திரைப்படத்தில் விஜய், விஜய் சேதுபதி, மாளவிகா மோகனன் ஆகியோர் முக்கியக் கதாப்பத்திரத்தில் நடித்துள்ளார்கள். அனிருத் ரவிச்சந்திரன் இசையமைத்திருக்கும் இப்படத்திற்கான ஒளிப்பதிவு சத்யன் சூரியன் மற்றும் படத்தொகுப்பு பிலோமின் ராஜ். இந்த படம் 2021 ஜனவரி 13 அன்று வெளியானது.
# மாஸ்டர்

## நடிகர்கள்

- விஜய் – ஜான் "ஜே.டி" துரைராஜ்
- விஜய் சேதுபதி – பவானி
- அர்ஜுன் தாஸ் – தாஸ்
- ஆண்ட்ரியா ஜெரெமையா — வானதி
- மாளவிகா மோகனன் – சாரு (எ) சாருலதா
- சாந்தனு பாக்யராஜ் – பர்கவ்
- நாசர்
- சஞ்சீவ்
- ஸ்ரீநாத்
- சிறீமன்
- நாகேந்திர பிரசாத்
- தீனா
- ரம்யா சுப்பிரமணியன்
- ரமேஷ் திலக்
- பிரேம்
- அழகம்பெருமாள்
- சேத்தன்
- ராகுல் கண்ணன்
- சௌந்தர்யா நந்தகுமார்
- கௌரி கிஷான்
- பிரிகடா சாகயா
- லிண்டு ரோனி
- சுனில் ரெட்டி
- மேக் எல் நாத்
# மாஸ்டர்

## ஒலிப்பதிவு

இந்த படத்திற்கான இசை அனிருத் ரவிச்சந்திரன் இசையமைத்துள்ளார். முதல் பாடல் விஜய் பாடிய 'குட்டி ஸ்டோரி', இது பிப்ரவரி 14, 2020 அன்று வெளியிடப்பட்டது.  
**தமிழ்**
# மாஸ்டர்

## தயாரிப்பு

ஆகஸ்ட் 2019 இல் சேவியர் பிரிட்டோ தயாரிக்கும் படத்தில் விஜய்யுடன் இணைந்து பணியாற்றப்போவதாக இயக்குநர் லோகேஷ் கனகராஜ் டுவிட்டரில் பதிவு செய்துள்ளார். இந்தச் செய்தியுடன் படத்தில் அனிருத் ரவிச்சந்திரன் இசை இயக்குனராகவும், சில்வா சண்டை இயக்குனராகவும், சத்யன் சூரியன் மற்றும் பிலோமின் ராஜ் ஆகியோர் ஒளிப்பதிவாளராகவும் பணியாற்றப்போவதாகக் குறிப்பிட்டுள்ளார்.  
மற்ற நடிகர்களாக மாளவிகா மோகனன், சாந்தனு பாக்யராஜ் மற்றும் ஆண்டனி வர்கீஸ் ஆகியோர் தெரிவு செய்யப்பட்டனர். ஆண்டனி வர்கீஸ் இந்தத் திரைப்படத்தின் மூலம் தமிழ் திரைப்படத் துறைக்கு அறிமுகமாக இருந்தார். ஆனால் சில காரணங்களால் இந்தத் திரைப்படத்திலிருந்து விலக, கைதி திரைப்பட வில்லன் அர்ஜுன் தாஸ் என்பவர் இவரின் கதாபாத்திரத்திற்குத் தேர்வு செய்யப்பட்டு ஒப்பந்தம் செய்யப்பட்டார்.  
அக்டோபர் 2019 அன்று மேயாத மான் (2017) மற்றும் ஆடை (2019) ஆகியவற்றை இயக்கிய இயக்குநர் ரத்ன குமார் என்பவர் லோகேஷுடன் சேர்ந்து இந்தத் திரைப்படத்திற்கான திரைக்கதையை இணைந்து எழுதுவதாக டுவிட்டரில் பதிவிட்டுள்ளார்.
# மாஸ்டர்

## சந்தைப்படுத்தல்

இந்தத் திரைப்படத்திற்கான முதல் சுவரொட்டி டிசம்பர் 31, 2019 இல் புத்தாண்டு அன்று படத்தின் அதிகாரப்பூர்வ தலைப்புடன் வெளியிடப்பட்டது.  
இரண்டாவது சுவரொட்டி ஜனவரி 15, 2020 தைப்பொங்கல் தினத்தில் வெளியிடப்பட்டது. மூன்றாவது சுவரொட்டி ஜனவரி 26, 2020 இந்திய குடியரசு தினத்தில் வெளியிடப்பட்டது.  
முதல் ஒற்றை பாடல் "குட்டி ஸ்டோரி" என்று பெயரிடப்பட்டு பிப்ரவரி 14 ஆம் தேதி வெளியானது. இந்தப் பாடலை விஜய் மற்றும் அனிருத் ரவிச்சந்திரன் இணைந்து பாடியுள்ளார்கள். இந்தப் பாடலின் வரிகள் 90 சதவீதம் ஆங்கிலத்தில் உள்ளது என்பது குறிப்பிடத்தக்கது.
# மாஸ்டர்

## சர்ச்சை

பிப்ரவரி 7, 2020 அன்று நெய்வேலியில் மாஸ்டர் திரைப்படத்தின் படப்பிடிப்பு நடந்து கொண்டிருந்த தருணத்தில் பாரதிய ஜனதா கட்சியைச் (பிஜேபி) சேர்ந்த சுமார் 20 உறுப்பினர்கள் திரைப்படத்தளத்திற்கு முன் ஆர்ப்பாட்டத்தில் ஈடுபட்டனர். படப்பிடிப்புக்கு அனுமதி வழங்கியதற்காக என்.எல்.சி நிர்வாகத்திற்கு எதிராக பாஜக உறுப்பினர்கள் எதிர்ப்பு தெரிவித்தனர். படக்குழுவினர் படப்பிடிப்புக்கு அனுமதி பெற்றிருந்தாலும், இது மிகவும் பாதுகாப்பற்ற பகுதி என்றும், இது ஒரு திரைப்படப் படப்பிடிப்புக்கான இடம் அல்ல என்றும் படப்பிடிப்பு நிறுத்தப்படாவிட்டால் தொடர்ந்து எதிர்ப்பு தெரிவிப்பதாகவும் பாஜக உறுப்பினர்கள் கூறினர்.  
நடிகருக்கு ஆதரவாக ரசிகர்கள் பலர் வரத் தொடங்கினர் மற்றும் கட்சி ஊழியர்களுக்கு எதிர்ப்பு தெரிவித்தனர். எதிர்ப்பாளர்களும் ரசிகர்களும் காவல்துறையினரின் தலையீட்டிற்குப் பிறகு வெளியேறினர்.
# திண்டுக்கல் சந்திப்பு தொடருந்து நிலையம்

**திண்டுக்கல் சந்திப்பு தொடருந்து நிலையம்** (*Dindigul Junction railway station*, நிலையக் குறியீடு:*DG*) இந்தியாவின், தமிழ்நாட்டிலுள்ள, திண்டுக்கல் நகரில் உள்ள ஒரு தொடருந்து நிலையமாகும்.  
இந்த நிலையம் தென்னக இரயில்வே மண்டலத்தின், மதுரை தொடருந்து கோட்டத்தின் கீழ் செயல்படுகிறது. சென்னை மற்றும் வடக்கிலிருந்து மதுரை சந்திப்பை நோக்கி செல்லும் அனைத்து தொடருந்துகளும் இந்நிலையம் வழியாகச் செல்வதால், இது மதுரை சந்திப்புக்கான நுழைவாயிலாக உள்ளது.
# திண்டுக்கல் சந்திப்பு தொடருந்து நிலையம்

## அமைவிடம்

திண்டுக்கல் சந்திப்பானது, சிட்கோ தொழிற்பேட்டை தோட்டத்தை ஒட்டியுள்ள நகரின் கிழக்குப் பகுதியில் அமைந்துள்ளது.  
இதன் அருகிலுள்ள தொடருந்து நிலையங்கள் கீழே கொடுக்கப்பட்டுள்ளது:  
- வெள்ளோடு தொடருந்து நிலையம் (தெற்கு)
- தாமரைபாடி தொடருந்து நிலையம் (கிழக்கு)
- அக்கரைப்பட்டி தொடருந்து நிலையம் (மேற்கு)
- எரியோடு தொடருந்து நிலையம் (வடக்கு)  
இதன் அருகிலுள்ள வானூர்தி நிலையம், 62 கி.மீ தொலைவிலுள்ள மதுரை வானூர்தி நிலையமாகும்.
# திண்டுக்கல் சந்திப்பு தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் மதுரை தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, திண்டுக்கல் சந்திப்பு தொடருந்து நிலையத்தை புதுப்பிக்கும் பணிக்கு 22.85 கோடி ரூபாய் ஒதுக்கப்பட்டுள்ளது.
# திண்டுக்கல் சந்திப்பு தொடருந்து நிலையம்

## வழித்தடங்கள்

இந்நிலையத்திலிருந்து நான்கு வழித்தடங்கள் பிரிகின்றது:  
- மதுரை நோக்கி செல்லும் மின்மயமாக்கப்பட்ட இரட்டை அகலப்பாதை.
- திருச்சி நோக்கி செல்லும் மின்மயமாக்கப்பட்ட இரட்டை அகலப்பாதை.
- கரூர் நோக்கி செல்லும் மின்மயமாக்கப்பட்ட ஒற்றை அகலப்பாதை.
- பாலக்காடு நோக்கி செல்லும் ஒற்றை அகலப்பாதை.
# அகாவுனா

**அகாவுனா** *(Akauna)* இந்தியாவின் பீகார் மாநிலம் பாட்னா மாவட்டம் மசாவுரி தொகுதியில் அமைந்துள்ள ஒரு கிராமம் ஆகும்.
# அகாவுனா

## மக்கள் தொகை

அகாவுனாவில் மொத்தம் 216 வீடுகள் உள்ளன. அகாவுனா கிராமத்தின் மக்கள் தொகை 993 ஆகும். 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி.இதில் 527 ஆண்கள் மற்றும் 466 பெண்கள் இருந்தனர்.
0 முதல் 6 வயது வரையிலான குழந்தைகளின் எண்ணிக்கை 172 ஆகும், கிராமத்தின் மொத்த மக்கள் தொகையில் இந்த எண்ணிக்கை 17.32% ஆகும். அகாவுனா கிராமத்தின் சராசரி பாலின விகிதம் 884 ஆகும், இது பீகார் மாநில சராசரியான 918 என்ற எண்ணிக்கையை விட குறைவாகும். மக்கள் தொகை கணக்கெடுப்பின்படி குழந்தைகளின் பாலின விகிதம் 997 ஆகும், இது பீகார் மாநிலத்தின் சராசரியான 935 என்பதை விட அதிகமாகும்.
# அகாவுனா

## கல்வி

பீகாருடன் ஒப்பிடும்போது அகாவுனா கிராமத்தின் கல்வியறிவு விகிதம் குறைவாகும். 2011 ஆம் ஆண்டு மேர்கொள்ளப்பட்ட மக்கள் தொகை கணக்கெடுப்பின்படி அகாவுனா கிராமத்தின் கல்வியறிவு விகிதம் 59.20% ஆக இருந்தது. பீகார் மாநிலத்தின் கல்வியறிவு சதவீதம் 61.80% ஆக இருந்தது. இத்தொகையில் ஆண்களின் கல்வியறிவு 68.18% ஆகவும், பெண்களின் கல்வியறிவு 48.82% ஆகவும் இருந்தது.
# அகாவுனா

## வருமான ஆதாரங்கள்

அகாவுனாவின் மொத்த மக்கள்தொகையில், 560 பேர் வேலை சார்ந்த நடவடிக்கைகளில் ஈடுபட்டனர். இந்த தொழிலாளர்களில், 51.96% பேர் தங்கள் வேலையை ஆறு மாதங்களுக்கும் மேலாக நீடித்ததாக விவரித்தனர். 48.04% பேர் தங்கள் வேலையில் ஆறு மாதங்களுக்கும் குறைவாக நீடித்ததாக விவரித்தனர். மொத்த தொழிலாளர்களில், 207 பேர் விவசாயத் தொழிலாளர்கள் ஆவர்.
# அபர்ணா பி மாரார்

**அபர்ணா பி மாரார்** (*Aparna B. Marar*) என்பவர் கேரளத்தைச் சேர்ந்த ஓர் இளம் இந்திய பாரம்பரிய நடனக் கலைஞர் ஆவார். இவர் நடனக் கலைஞர், ஒருங்கிணைப்பாளர் , கல்வியாளர், நடன இயக்குநர், பாடகி என பன்முக சாதனைகளைப் படைத்துள்ளார். இவர் பூ. சா. கோ. தொழில்நுட்பக் கல்லூரியில் வயர்லெஸ் கம்யூனிகேஷன் பொறியியல் படிப்பில் முதுகலைப் பட்டம் பெற்ற பொறியாளர் ஆவார். இவர் கேரள சங்கீத நாடக அகாதமியின்- யுவ பிரதிபா விருது, கோழிக்கோடு பல்கலைக்கழகத்தின்- கலாத்திலகம் விருது, கலாச்சார அமைச்சின் தேசிய உதவித்தொகை உட்பட ஏராளமான கௌரவங்களைப் பெற்றுள்ளார்.  
ஒரு வழக்கமான கலைஞராகவும், கல்வியாளராகவும் இவர் தனது ஆடல் மற்றும் விரிவுரைகளுக்காக உலகம் முழுவதும் பரவலாகப் பயணம் செய்கிறார். இவர் இந்திய கலாச்சார உறவுகளுக்கான கவுன்சில் - ஐ. சி. சி. ஆர், மற்றும் அமெரிக்க நடன சிகிச்சை சங்கத்தின் உறுப்பினராக உள்ளார். இந்தியக் கலாச்சாரம் மற்றும் பாரம்பரியத்திற்காக செயல்படும் கலாபாரதி அறக்கட்டளையின் இயக்குநராகவும் உள்ளார். இது ஒரு இலாப நோக்கற்ற கலாச்சார அமைப்பாகும். இந்த அமைப்பு தொடச்சியாக விழாக்கள், பட்டறைகள் மற்றும் நலத்திட்டங்களை ஏற்பாடு செய்கிறது. சமுதாயத்தின் நலனுக்கான கலை இயக்கங்களில் அபர்ணா தீவிரமாக ஈடுபட்டுள்ளார். இவர் அமெரிக்காவின் வளர்ச்சி தாமதங்கள் குறித்த தேசிய நிறுவனத்தின் ஒரு ஆராய்ச்சியாளர் ஆவார். இந்த ஆய்வு நடவடிக்கைகளில் மெதுவான வளர்ச்சி கொண்ட குழந்தைகளுக்கு இந்திய பாரம்பரிய நடனத்தின் நுட்பங்களைப் பயன்படுத்தி பயிற்சி அளிக்கிறார். இவர் பொது மக்கள் மற்றும் மாணவர்களுக்கும் நடத்தப்படும் கலை பாராட்டு நிகழ்ச்சிகளில் தீவிரமாக கலந்துகொள்கிறார்.
# அபர்ணா பி மாரார்

## தனிப்பட்ட வாழ்க்கை

அபர்ணா கேரளத்தின் கோவில் நகரமான குருவாயூரில் கப்பலின் தலைமை பொறியாளராக பணியாற்றிய பாலராம் கே. மாரருக்கும் ஹோமியோபதி மருத்துவர் டாக்டர் ஸ்ரீலேகா பாலராம் இணையருக்கு மகளாகப் பிறந்தார். பொறியியலில் முதுகலைப் பட்டப்படிப்பை முடித்தபின், தஞ்சாவூரின் சாஸ்த்ரா பல்கலைக்கழகத்தில் நுண்கலைகளில் (பரதநாட்டியம்) முதுகலைப் பட்டம் பெற்றார். இவர் பெங்களூரில் உள்ள இந்திய மேலாண்மை நிறுவனத்தின் முன்னாள் மாணவரும் ஆவார். அதில் இவர் தொழில்முனைவு செயல் நிர்வாகத்தை பயின்றார். இவர் கலை மற்றும் கல்வியாளர்களிடையே பல கௌரவங்களைப் பெற்றுள்ளார். அபர்ணா சர்வதேச பத்திரிகைகள் மற்றும் தேசிய அளவிலான மாநாடுகளிலும் பல தொழில்நுட்ப ஆய்வறிக்கைகளை சமர்பித்து வெளியிட்டுள்ளார்.
# அபர்ணா பி மாரார்

## கலை வாழ்க்கையும் தொழிலும்

அபர்ணா தனது நான்கு வயதில் இருந்து நடனமாடத் தொடங்கப்பட்டார். இந்தியப் பாரம்பரிய நடனங்களான பரதநாட்டியம், குச்சிப்புடி, மோகினியாட்டம் ஆகியவற்றின் பல்வேறு பாணிகளில் நாட்டின் முக்கிய குருக்களிடமிருந்து விரிவாக பயிற்சி பெற்றார். இவர் கலாமண்டலம் ஹேமாவதி அவர்களிடம் மாணவியாக இணைந்து மோகினியாட்டம் பயின்றார். மேலும் இசைமணி ஆர். வித்யானந்த பாகவதரிடம் கருநாடக இசையைப் பயின்றார். ஏற்பாடு செய்கிறார். இந்த அமைப்பானது "ஆசிரய நிதி" திட்டத்தின் மூலம் நாட்டின் மூத்த கலைஞர்களுக்கு ஆதரவு அளிக்கும் சேவைகளையும் தொடங்கியுள்ளது.  
அபர்ணா ஒரு பிரபலமான பின்னணி-கஜல் பாடகர் மற்றும் நடன இயக்குநர் ஆவார்.
# அபர்ணா பி மாரார்

## விருதுகளும் கௌரவங்களும்

- கேரள சங்கீத நாடக அகாதமி 2010 இல் இவரின் மோகினியாட்டத்திற்காக "யுவ பிரதிபா விருது" அளித்தது
- 2009 மற்றும் 2010 ஆம் ஆண்டுகளில் கோழிக்கோடு பல்கலைக்கழகத்தின் "கலத்திலகம்" விருது
- கோழிக்கோடு பல்கலைக்கழக மண்டலங்களுக்கு இடையிலான கலை விழாவில் 2009 மற்றும் 2010 இல் மோகினியாட்டம், பாரதந்தியம் ஆகியவற்றில் முதல் பரிசு பெற்றார்
- மோகினியாட்டத்திற்காக- 2009 இல் இந்திய அரசின் கலாச்சார அமைச்சினால் "இளம் கலைஞர்களுக்கான உதவித்தொகை" வழங்கப்பட்டது.
- திருப்பதியில் நடைபெற்ற பல்கலைக்கழகங்களுக்கு இடையிலான தேசிய இளைஞர் விழா 2010 இன் போது நடந்த போட்டியியல் பாரம்பரிய நடனத்தில் வென்றார்
- கலாச்சார உறவுகளுக்கான இந்திய கவுன்சிலின் பட்டியிலடப்பட்ட கலைஞர்
- இந்தியாவின் தூர்தர்ஷனின் தரம்வாய்ந்த கலைஞர்
- அமெரிக்க நடன சிகிச்சை சங்கத்தின் இணை உறுப்பினர், 2014
- 2010 இல் கோழிக்கோடு பல்கலைக்கழகத்தின் மாணவர் குறை தீர்க்கும் குழுவின் உறுப்பினர்
- சர்வதேச நடன கவுன்சில் உறுப்பினர் - யுனெஸ்கோ, 2011
# Module:If preview

local p = {}  
local cfg = mw.loadData('Module:If preview/configuration')  
---
main  
This function returns either the first argument or second argument passed to
this module, depending on whether the page is being previewed.  
function p.main
if cfg.preview then
return .args[1] or ''
else
return .args[2] or ''
end
end  
---
pmain  
This function returns either the first argument or second argument passed to
this module's parent (i.e. template using this module), depending on whether it
is being previewed.  
function p.pmain
return p.main(:getParent)
end  
local function warning_text(warning)
return mw.ustring.format(
cfg.warning_infrastructure,
cfg.templatestyles,
warning
end  
function p._warning(args)  
local warning = args[1] and args[1]:match('^%s*(.-)%s*$') or ''
if warning == '' then
return warning_text(cfg.missing_warning)
end  
if not cfg.preview then return '' end  
return warning_text(warning)
end  
---
warning  
This function returns a "preview warning", which is the first argument marked
up with HTML and some supporting text, depending on whether the page is being previewed.  
disabled since we'll implement the template version in general  
--function p.warning
-- return p._warning(.args)
--end  
---
warning, but for pass-through templates like  
function p.pwarning
return p._warning(:getParent.args)
end  
return p
# சஞ்சிதா பட்டாச்சார்யா

**சஞ்சிதா பட்டாச்சார்யா** (பிறப்பு 19 பிப்ரவரி 1992) ஒரு இந்திய பின்னணிப் பாடகர், இசையமைப்பாளர் மற்றும் தொலைக்காட்சி ஆளுமை ஆவார். இவர் தன் 14 வயதில், 'சரிகமபா சாம்ப்ஸ்' என்னும் போட்டியில் வெற்றி கொண்டார். இதுவரை அப்போட்டியின் வரலாற்றில் பொது வாக்களிப்பில் வென்ற முதல் பெண் வெற்றியாளரும், வெற்றி கண்டவர்களில் மூத்தவரும் இவரேயாவார். பல்வேறு இந்திய மொழிகளில் திரைப்படங்கள் மற்றும் இசைக்கோப்பிற்காக பாடல்களைப் பதிவு செய்துள்ளார்.
# சஞ்சிதா பட்டாச்சார்யா

## பணிகள்

| 2007 | பால் கணேஷ் | ஹாதி கா பால் ஹை | ஷமிர் டாண்டன் | தனி | ஹிந்தி |
| --- | --- | --- | --- | --- | --- |
| 2008 | மித்யா | ஜரா ஜரா | சாகர் தேசாய் | தனி |  |
| 2013 | யம்லா பக்லா தீவானா 2 | யம்லா பக்லா தீவானா | ஷரீப் - தோஷி | சுக்விந்தர் சிங், ஷங்கர் மகாதேவன், ராகுல் சேத் |  |
| சடி தரு டா பானி (YPD பதிப்பு) | தோஷி சப்ரி, ராகுல் சேத் |  |  |  |  |
| கிருஷ்ணரூபா | ஜெய் ஜெய் கிருஷ்ணா | ரூபா ராமன் | தனி |  |  |
| ஸ்ரீநாத்ஜி தர்ஷன் | அன்வேஷா,ஸ்ரபோனி சவுத்ரி |  |  |  |  |
| 2014 | காஞ்சி: தி அன்ப்ரேக்கபிள் | கோஷாம்பா | இஸ்மாயில் தர்பார் | அன்வேஷா மற்றும் சுபாஷ் காய் |  |
| கம்பல் கே நீச் | நீதி மோகன், ஐஸ்வர்யா மஜ்முதார் |  |  |  |  |
| அடியே அடியே | அவ்ரில் குவாட்ரோஸ் |  |  |  |  |
| மசூம் | அஜ் தேகே துமி | சஞ்சிப் சர்க்கார் | பிரசென்ஜித் மல்லிக் | பெங்காலி |  |
| 2018 | புருலியா எக்ஸ்பிரஸ் | வைரஸ் எதிர்ப்பு | சுபம் கங்குலி | ராஸ் சக்ரவர்த்தி |  |
| டங்கா தி ரியாட் | சல் சனம் | சௌமித்ரா குண்டு | சுஜாய் பௌமிக் |  |  |
| சாகர் மேரே பாஸ் | சாகர் மேரே பாஸ் | பார்த்தா பானர்ஜி | பார்த்தா பானர்ஜி | ஹிந்தி |  |
| ஆன்டி வைரஸ் | தி லாஸ்ட் வர்ட் | சுபம் கங்குலி | தனி | பெங்காலி |  |
| மெமரி | ராஸ் சக்ரவர்த்தி |  |  |  |  |
| பங்களாதேஷின் ஒலி |  |  |  |  |  |
| புருலியா எக்ஸ்பிரஸ் |  |  |  |  |  |
| 18+ |  |  |  |  |  |
| பட்டர்ஃப்ளை |  |  |  |  |  |
| புடி |  |  |  |  |  |
| 2019 | புல்டே பரிணி | புல்டே பரிணி | சாந்திராஜ் கோஸ்லா | தனி |  |
| துமி பினா போந்து | துமி பினா போந்து | பைத்யநாத் தாஷ் | சாயம் பால் |  |  |
| போகட்டா | புலடி | தனி | } |  |  |
# தூரம் அதிகமில்லை

***தூரம் அதிகமில்லை*** (*Dhooram Adhighamillai*) என்பது 1983 ஆம் ஆண்டு வெளிவந்த இந்தியத் தமிழ் திரைப்படம் ஆகும். இதில் கார்த்திக், விஜி மற்றும் ஜனகராஜ் ஆகியோர் முக்கிய கதாபாத்திரங்களில் நடித்துள்ளனர். ராபர்ட்-ராஜசேகரன் இயக்கியிருந்தார். இத்திரைப்படத்திற்கு சங்கர் கணேஷின் இசை அமைத்துள்ளார்.
# தூரம் அதிகமில்லை

## கதை

மாணிக்கத்தின் நாடக குழுவில் முன்னணி நடிகையான மீனா, அவரது காதல் வாழ்க்கை அவரது வியாபாரத்தை பாதிக்கும் என்பதால் அவருக்கு சிக்கலை உருவாக்குகிறது. மீனாவின் காதலரும், மாணிக்கமும் தங்களது தனிப்பட்ட லாபங்களுக்காக ஒவ்வொன்றையும் விஞ்ச முயற்சிக்கிறார்கள்.  
ராபர்ட்-ராஜசேகர் இளம் சிறுவர்களுக்காக ஒரு திரைப்படத்தை உருவாக்கியுள்ளார் என்று கல்கியின் ஜெயமன்மதன் இத்திரைப்படத்திற்கான விமர்சன்த்தை எழுதினார்.
# தூரம் அதிகமில்லை

## நடிகர்கள்

- கார்த்திக்- ஆராமுத்து
- விஜி
- சனகராஜ்
- சாமிக்கண்ணு
- ஜி. சீனிவாசன்
- குமரிமுத்து
- ஜூனியர் பாலையா
- சத்யா
- நூர்ஜஹான்
- சீதப்பட்டி
- இராதாகிருஷ்ணன் பார்த்திபன்
# விக்கிப்பீடியா:யுனெசுகோ மகளிர்தின தொடர்தொகுப்பு 2020

## உருவாக்கிய கட்டுரைகள்

1. அமலா சங்கர்
1. கவிதா சாஹல்
1. மஞ்சித் கவுர்
1. நைனா லால் கிட்வாய்
1. லிலா பூனவல்லா
1. அனிதா கோயல்
1. மாதுரி இரத்திலால் ஷா
1. ஞான சுதா மிஸ்ரா
1. ஸ்டெபனி டி சவுசா
1. நீலிமா எம் .குப்தே
1. இந்திரா சந்த்
1. தான்யா துபாஸ்
1. அஸ்வினி யார்தி
1. பிரிதம் ராணி சிவாச்
1. நீலம் ஜஸ்வந்த் சிங்
1. ரீத் ஆப்ரஹாம்
1. பொய்ல் செங்குப்தா
1. பிந்தியபாசினி தேவி
1. பெரியல் அஸ்ரப்
1. கல்யாணி தாக்கூர் சரள்
1. ஜெ.ஜெ . சோபா
1. சசிகலா ககோட்கர்
1. நந்தினி சஹூ
1. கே .எம் . பீனமால்
1. டெம்சுலா ஆவ்
1. நிஷா மில்லட்
1. கனகா சீனிவாசன்
1. கீதா சூட்சி
1. சுமோனா சின்ஹா
1. மாதுரி இரத்திலால் ஷா
1. நேகா ர. கிருஷ்ணா
1. ஜோதிர்மோய் சிக்தர்
1. கவிதா நெகேமியா
1. சிக்கி சர்க்கார்
1. ஜரினா ஸ்க்ரூவாலா (ஜரினா மேத்தா)
1. மிதன் சாம்செட் லாம்
1. ஸ்மிதா அகர்வால்
1. சர்ஜூபாலா தேவி
1. வயலட் ஆல்வா
1. ஷைனி வில்சன்
1. மனதூர் தேவசியா வால்சம்மா
1. சாமினா அலி
1. சுப்பராமன் விஜயலட்சுமி
1. திவ்யா செயின்
1. அஞ்சலி பகவத்
1. கபிதா சின்கா
1. நந்தினி கோசல்
1. அதிமா சிறீவத்சவா
1. ரேணுகா ராம்நாத்
1. மல்லிகா சென்குப்தா
1. திரௌபதி முர்மு
1. பாலா தேஷ்பாண்டே
1. பேபி ராணி மௌரியா
1. அருணா ஜெயந்தி
1. சந்திராவதி
1. க்ருபாபாய் சத்தியநாதன்
1. புஷ்பாஞ்சலி நாயக்
1. ஹேமலதா மான்சிங்
1. பிரதிஜ்னா தேவி
1. காயத்ரிபாலா பாண்டா
1. மாலா சென்
1. சந்திர கருணாரத்ன
1. சர்ஜனா சர்மா
1. நிரத்மோகினி தேபி
1. மிருனாலினி சென்
1. ரஞ்சனா தேசாய்
1. ரீபா ரே
1. மாதுரி ரத்திலால் ஷா
1. அனுரூபா தேபி
1. மைவே ஸ்டோக்ஸ்
1. சுனேத்ரா ரணசிங்க
1. மானு
1. அனுரூபா தேபி
1. கவிதா சாஹல்
1. தனுசிறீ சங்கர்
# உரோங்கென் திருமடம்

உரோங்கென் திருமடம், அல்லது பழைய திருமடம், உரோங்கென் என்பது துறவிகளுக்கான ஒரு வளாகம் ஆகும். இந்த வளாகமானது பெல்ஜியத்தில் கிழக்கு பிளாண்டர்ஸ்ல் கெண்ட் நகரத்தின் ஒரு பகுதியான உரோங்கென் எனும் இடத்தில் லீ ஆற்றில் அமைந்துள்ளது. 1837 முதல் இந்த வளாகம் இயேசு சபைத்துறவிகளுக்குச் சொந்தமானது. 1998 ஆம் ஆண்டில் தோட்டம் உட்பட முழு சொத்துக்களும் பாதுகாக்கப்பட்ட நினைவுச்சின்னமாக அறிவிக்கப்பட்டது.
# எவ்ஜெனி போகோசெவ்

**எவ்ஜெனி நிகோலாயெவிச் போகோசெவ** (*Evgeny Nikolayevich Pogozhev*) (21 ஏப்ரல் 1870-13 பிப்ரவரி 1931) உருசியாவைச் சேர்ந்த மத எழுத்தாளரும், கட்டுரையாளரும், பத்திரிகையாளரும் ஆவார், **எவ்ஜெனி போசெலியானின்** என்ற புனைப்பெயரில் நன்கு அறியப்பட்டார்.
# எவ்ஜெனி போகோசெவ்

## தூக்கிலிடுதல்

1924 ஆம் ஆண்டில், போகோசெவ், சென் பீட்டர்சுபெர்குவில் ஒரு முடியாட்சி அமைப்பை நிறுவியதாக குற்றம் சாட்டப்பட்டு சைபீரியாவில் உள்ள அங்கார்ஸ்க் பகுதிக்கு நாடு கடத்தப்பட்டார். அங்கு இவர் இரண்டு ஆண்டுகள் கழித்தார். 1930 இன் பிற்பகுதியில், சோவியத் ஒன்றியத்தில் உருசிய மரபுவழித் திருச்சபையின் துன்புறுத்தல் அதன் உச்சத்தை எட்டியபோது, எவ்ஜெனி போகோசெவ் கைது செய்யப்பட்டு பிப்ரவரி 13, 1931 அன்று தூக்கிலிடப்பட்டார். 1990 களில் இவரது முக்கிய படைப்புகள் மீண்டும் வெளியிடப்பட்டன, சமீபத்திய ஆண்டுகளில் உருசிய மரபுவழித் திருச்சபை சமூகத்தில் இவர் மீதான ஆர்வம் கணிசமாக அதிகரித்துள்ளது.